
Finanšu komitejas sēdes 
protokols Nr. 10

Carnikavā, Carnikavas pagastā, Ādažu novadā 			         2026. gada 15. jūlijā

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 9.00.
[bookmark: _Hlk139358577]Kārtējā atklāta sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.
Sēdi vada: pašvaldības domes priekšsēdētāja vietnieks attīstības jautājumos Ģirts Dubkēvičs (P).
Sēdi protokolē: Administratīvās nodaļas vecākā referente Alise Gaile.
Sēdē piedalās 14 deputāti:
Kerola Dāvidsone (LRA), Arta Deniņa (piedalās attālināti izmantojot tiešsaistes videokonferences sarunu rīku), Antra Krasta (LRA), Imants Krastiņš (piedalās attālināti izmantojot tiešsaistes videokonferences sarunu rīku), Kristīne Lakševica (LRA) (piedalās attālināti izmantojot tiešsaistes videokonferences sarunu rīku līdz plkst. 11.29), Jānis Leja (LPV), Gatis Miglāns (ZZS) (piedalās attālināti izmantojot tiešsaistes videokonferences sarunu rīku),  Karīna Miķelsone (LRA) (piedalās klātienē līdz plkst. 12.02, no plkst. 12.50 piedalās attālināti izmantojot tiešsaistes videokonferences sarunu rīku), Raivis Pauls (ZZS) (piedalās attālināti izmantojot tiešsaistes videokonferences sarunu rīku līdz plkst. 9.49, no plkst. 9.49 piedalās klātienē), Ieva Roze (LRA), Karina Sprūde (SV, AJ) (piedalās attālināti izmantojot tiešsaistes videokonferences sarunu rīku no plkst. 9.05  līdz plkst. 12.02), Zintis Varts (LPV), Jānis Vaivads (LZP).
nepiedalās (attaisnotu iemeslu dēļ): Arnis Rozītis (LRA).
Komitejas sēdē piedalās:
pašvaldības Centrālās pārvaldes darbinieki: Oksana Brūvere, Guna Cielava, Diāna Čūriška, Brigita Grebņicka - Lujāne, Ilona Gotharde, Everita Kāpa,  Edīte Kēlere, Sarmīte Mūze, Inga Pērkone, Guntis Porietis, Laila Raiskuma, Inga Reķe, Rita Sūna, Atis Zariņš.
citi: pašvaldības aģentūras “Carnikavas komunālserviss” direktors Lauris Bernāns, pašvaldības aģentūras “Carnikavas komunālserviss” direktora 1. vietnieks Artis Brūvers, Ādažu pašvaldības policijas priekšnieks Oskars Feldmanis, pašvaldības aģentūras “Carnikavas komunālserviss” jurists Edgars Sliede, Ādažu vidusskolas direktora vietniece izglītības jomā mācību darbā Liāna Pumpure.
DARBA KĀRTĪBĀ:
1. Par Finanšu komitejas 2026. gada 15. jūlija sēdes darba kārtības apstiprināšanu.
2. Par pašvaldību sadarbību ceļu inženierbūves objekta būvniecībā.
3. Par noteikumu “Iekšējās trauksmes celšanas sistēma Ādažu novada pašvaldībā” projektu.
4. Par saistošo noteikumu “Grozījumi Ādažu novada pašvaldības domes 2023. gada 23. novembra saistošajos noteikumos Nr. 40/2023 “Mājas (istabas) dzīvnieku turēšanas noteikumi Ādažu novadā”” projektu.
5. Par nolikuma “Grozījumi Ādažu novada pašvaldības 2021. gada 24. augusta nolikumā Nr.5 “Ādažu novada pašvaldības Administratīvās komisijas nolikums”” projektu.
6. Par noteikumu “Grozījums Ādažu novada pašvaldības 2021. gada 22. decembra noteikumos Nr. 11 “Ādažu novada pašvaldības atlīdzības noteikumi”” projektu.
7. Par grozījumiem Ādažu novada pašvaldības 2026. gada 29. janvāra lēmumā Nr. 38 “Par pašvaldības amatpersonu un darbinieku mēnešalgām 2026. gadā”.
8. Par grozījumiem Ādažu novada pašvaldības 2025. gada 24. jūlija lēmumā Nr. 297 “Par izmaiņām Siguļu pirmsskolas izglītības iestādes “Piejūra” struktūrā”.
9. Par 10. klasēm 2026./2027. mācību gadā pašvaldības vispārējās izglītības iestādēs.
10. Par saistošo noteikumu “Izglītojamo pārvadājumu pakalpojumu kārtība Ādažu novada pašvaldībā” projektu.
11. Par Ādažu novada pašvaldības domes 2025. gada 27. februāra lēmuma Nr. 84 “Par projekta “Blusu kroga atjaunošanas projekta 1. kārta” pieteikumu” atcelšanu.
12. Par papildus finansējuma piešķiršanu 2025. gada Līdzdalības budžeta konkursa projektam “Izgaismota vide bērnu treniņiem un aktīvai atpūtai”.
13. Par Ādažu vidusskolas teritorijas labiekārtošanu projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” (identifikācijas Nr. 4.2.1.5/2/25/I/008) ietvaros.
14. Informatīvais ziņojums par biedrības “Jūras Zeme” darbību 2026.gada 1.pusgadā.
15. Informatīvais ziņojums par mājražotāju un vietējo amatnieku iniciatīvu.
16. Informatīvais ziņojums par LEADER projektu idejām konkursa 4.kārtā.
17. Informatīvs ziņojums par būves atsavināšanu uz zemes vienības Tallinas šoseja 66, Baltezers.
18. Ziņojums par pašvaldības līdzfinansējumam paredzēto līdzekļu izlietojumu.
19. Par nekustamo īpašumu nodošanu bezatlīdzības lietošanā.
20. Par transportlīdzekļu nodošanu pašvaldības aģentūras “Carnikavas komunālserviss” valdījumā.
21. Informatīvs ziņojums par Gaujas ielas un Dadzīšu ielas pārbūvi.
22. Par grozījumiem pašvaldības aģentūras “Carnikavas komunālserviss” 2026. gada budžeta tāmē.
23. Informatīvs ziņojums par pašvaldības aģentūras “Carnikavas komunālserviss” 2026. gada pirmā pusgada budžeta izpildi.
24. Informatīvs ziņojums par Pašvaldības budžeta izpildi par 2026. gada 6 mēnešiem.
25. Par saistošo noteikumu “Grozījumi Ādažu novada pašvaldības domes 2026. gada 29. janvāra saistošajos noteikumos Nr.1/2026 “Par Ādažu novada pašvaldības budžetu 2026. gadam”” projektu.


1. Par Finanšu komitejas 2026. gada 15. jūlija sēdes darba kārtības apstiprināšanu
	(Ģirts Dubkēvičs (P))


Ierosina papildināt darba kārtību ar 13. jautājumu “Par Ādažu vidusskolas teritorijas labiekārtošanu projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” (identifikācijas Nr. 4.2.1.5/2/25/I/008) ietvaros”. Ierosina izņemt no darba kārtības 17. jautājumu “Ziņojums par Ādažu vidusskolas stadiona futbola laukuma pārbūves nepieciešamību” un 26. jautājumu “Informatīvs ziņojums par mākslīgā intelekta ieviešanu”, attiecīgi mainot jautājumu numerāciju. 
K. DĀVIDSONE jautā par iemesliem, kādēļ no Finanšu komitejas darba kārtības izslēgts jautājums par Ādažu vidusskolas stadiona futbola laukuma pārbūves nepieciešamību.
Ģ. DUBKĒVIČS atbild, ka jautājums izslēgts no darba kārtības, jo nebija sagatavoti visi nepieciešamie dokumenti. Jautājumu plānots atkārtoti izskatīt komitejā pēc materiālu precizēšanas.
Ģ. DUBKĒVIČS ierosina apstiprināt Finanšu komitejas 2026. gada 15. jūlija sēdes darba kārtību.
Atklāti balsojot, ar 13 balsīm “Par”, “Pret” – nav, “Atturas” – nav, KOMITEJA NOLEMJ:
Apstiprināt Finanšu komitejas 2026. gada 15. jūlija sēdes darba kārtību.
Plkst. 9.05 K. SPRŪDE piedalās sēdē.
2. Par pašvaldību sadarbību ceļu inženierbūves objekta būvniecībā
	(Guntis Porietis)


Ziņo par sadarbību ar Ropažu novada pašvaldību Alderu un Kanāla ielas pārbūvē kā vienotam ceļu infrastruktūras objektam. Informē, ka paredzēta kopīga plāna izstrāde, izmaksas sedzot abām pašvaldībām vienādās daļās, lai nodrošinātu koordinētu transporta infrastruktūras attīstību un satiksmes drošības uzlabošanu.
K. MIĶELSONE uzsver, ka jautājumam ir stratēģiska nozīme un tas sākotnēji būtu skatāms Attīstības komitejā. Aicina izvērtēt projekta ietekmi uz teritorijas plānojumu, administratīvajām robežām un projekta finansēšanu. 
G. PORIETIS skaidro, ka praktiski īstenojamais risinājums ir abu pašvaldību sadarbība, savukārt būves uzturēšanas kārtību un finansēšanas nosacījumus var noteikt sadarbības līgumā. Norāda, ka 2014. gada izstrādātais tehniskais projekts vairs neatbilst esošajai situācijai, tādēļ nepieciešams izstrādāt jaunu risinājumu.
Ģ. DUBKĒVIČS, I. KRASTIŅŠ,  J. LEJA, K. MIĶELSONE, Z. VARTS, G. PORIETIS debatē par:
1. Kanāla ielas pārbūves projekta virzību un sadarbību ar Ropažu novada pašvaldību; 
2. projekta finansēšanas kārtību, izmaksu sadalījumu starp pašvaldībām un turpmāko finansējuma nodrošināšanu; 
3. projekta ietekmi uz teritorijas plānojumu, administratīvo teritoriju robežām un infrastruktūras apsaimniekošanu; 
4. nepieciešamību izstrādāt jaunu tehnisko risinājumu, ņemot vērā izmaiņas teritorijā un satiksmes drošības prasības. 
K. MIĶELSONE komentējot pie balsojuma, aicina līdz šā gada 30. jūlija domes sēdei sagatavot informāciju par projekta finansēšanu un plānošanas jautājumiem.
Atklāti balsojot, ar 14 balsīm “Par”, “Pret” – nav, “Atturas” – nav, KOMITEJA NOLEMJ:
Atbalstīt lēmuma “Par pašvaldību sadarbību ceļu inženierbūves objekta būvniecībā” projektu un virzīt to izskatīšanai pašvaldības domes šā gada 30. jūlija sēdē.
Plkst. 9.25 K. SPRŪDE atstāja sēdi.
3. Par noteikumu “Iekšējās trauksmes celšanas sistēma Ādažu novada pašvaldībā” projektu
	(Rita Sūna)


Ziņo par noteikumu “Iekšējās trauksmes celšanas sistēma Ādažu novada pašvaldībā” izstrādi, ka sagatavota jauna noteikumu redakcija, aktualizējot to atbilstoši Trauksmes celšanas likuma prasībām, normatīvo aktu un pašvaldības organizatoriskajām izmaiņām, kā arī precizējot atbildīgo personu pienākumus.
Atklāti balsojot, ar 13 balsīm “Par”, “Pret” – nav, “Atturas” – nav, (Karina Sprūde (SV, AJ) atstāja sēdi), KOMITEJA NOLEMJ:
Atbalstīt noteikumu “Iekšējās trauksmes celšanas sistēma Ādažu novada pašvaldībā” projektu un virzīt to izskatīšanai pašvaldības domes šā gada 30. jūlija sēdē.
Plkst. 9.29 K. SPRŪDE piedalās sēdē.
Plkst. 9.30 G. MIGLĀNS atstāja sēdi.
4. Par saistošo noteikumu “Grozījumi Ādažu novada pašvaldības domes 2023. gada 23. novembra saistošajos noteikumos Nr. 40/2023 “Mājas (istabas) dzīvnieku turēšanas noteikumi Ādažu novadā”” projektu
	(Oskars Feldmanis)


Ziņo par grozījumiem saistošajos noteikumos “Mājas (istabas) dzīvnieku turēšanas noteikumi Ādažu novadā”, precizējot noteikumu regulējumu atbilstoši spēkā esošajiem normatīvajiem aktiem un pilnveidojot prasības mājdzīvnieku turēšanai Ādažu novada administratīvajā teritorijā.
J. VAIVADS rosina izvērtēt, vai saistošajos noteikumos nepieciešams precizēt prasības medību suņiem medību laikā atbilstoši normatīvajam regulējumam. 
I. KRASTIŅŠ jautā par grozījumu līdzsvaru starp suņu īpašnieku un citu iedzīvotāju interesēm. 
O. FELDMANIS skaidro, ka grozījumu mērķis ir rast līdzsvaru starp dažādām iedzīvotāju interesēm, paredzot iespēju noteiktās vietās suni vest bez pavadas, vienlaikus nodrošinot tā kontroli un citu personu drošību. 
K. MIĶELSONE uzsver, ka noteikumu projekts jānodod publiskajai apspriešanai, aktīvi informējot sabiedrību un izvērtējot saņemtos iedzīvotāju priekšlikumus pirms galīgās redakcijas pieņemšanas.
Atklāti balsojot, ar 14 balsīm “Par”, “Pret” – nav, “Atturas” – nav, KOMITEJA NOLEMJ:
Atbalstīt saistošo noteikumu “Grozījumi Ādažu novada pašvaldības domes 2023. gada 23. novembra saistošajos noteikumos Nr. 40/2023 “Mājas (istabas) dzīvnieku turēšanas noteikumi Ādažu novadā”” projektu un virzīt to sabiedrības viedokļa noskaidrošanai.
5. Par nolikuma “Grozījumi Ādažu novada pašvaldības 2021. gada 24. augusta nolikumā Nr.5 “Ādažu novada pašvaldības Administratīvās komisijas nolikums”” projektu
	(Edīte Kēlere)


Ziņo par grozījumiem Ādažu novada pašvaldības Administratīvās komisijas nolikumā, precizējot komisijas priekšsēdētāja un priekšsēdētāja vietnieka kompetenci un pienākumus, lai nodrošinātu nepārtrauktu komisijas darbu.
Atklāti balsojot, ar 14 balsīm “Par”, “Pret” – nav, “Atturas” – nav, KOMITEJA NOLEMJ:
Atbalstīt nolikuma “Grozījumi Ādažu novada pašvaldības 2021. gada 24. augusta nolikumā Nr.5 “Ādažu novada pašvaldības Administratīvās komisijas nolikums”” projektu un virzīt to izskatīšanai pašvaldības domes šā gada 30. jūlija sēdē.
6. Par noteikumu “Grozījums Ādažu novada pašvaldības 2021. gada 22. decembra noteikumos Nr. 11 “Ādažu novada pašvaldības atlīdzības noteikumi”” projektu
	(Laila Raiskuma)


Ziņo par grozījumiem Ādažu novada pašvaldības atlīdzības noteikumos, precizējot Administratīvās komisijas priekšsēdētāja vietnieka darba samaksas nosacījumus un nosakot atlīdzību par darbu ne vairāk kā 30 stundām mēnesī.
Atklāti balsojot, ar 14 balsīm “Par”, “Pret” – nav, “Atturas” – nav, KOMITEJA NOLEMJ:
Atbalstīt noteikumu “Grozījums Ādažu novada pašvaldības 2021. gada 22. decembra noteikumos Nr. 11 “Ādažu novada pašvaldības atlīdzības noteikumi”” projektu un virzīt to izskatīšanai pašvaldības domes šā gada 30. jūlija sēdē.
7. Par grozījumiem Ādažu novada pašvaldības 2026. gada 29. janvāra lēmumā Nr. 38 “Par pašvaldības amatpersonu un darbinieku mēnešalgām 2026. gadā”
	(Laila Raiskuma)


Ziņo par grozījumiem pašvaldības amatpersonu un darbinieku mēnešalgu noteikšanā, paredzot no 2026. gada 1. septembra palielināt pirmsskolas izglītības skolotāju un atbalsta personāla mēnešalgas, vienlaikus precizējot darba pienākumu un atlīdzības sistēmu, lai veicinātu konkurētspējīgu atalgojumu un kvalificētu pedagogu piesaisti.
K. SPRŪDE jautā par pirmsskolas pedagogu atalgojuma finansēšanas kārtību.
L. RAISKUMA skaidro, ka valsts mērķdotācija tiek piešķirta pedagogiem, kuri strādā ar piecus un sešus gadus veciem bērniem, bet pārējo pirmsskolas pedagogu atalgojumu finansē pašvaldība. 
J. LEJA jautā, vai paredzētās izmaiņas ir īstermiņa risinājums un vai tās ietekmēs nākamā gada budžeta bāzi.
L. RAISKUMA skaidro, ka piemaksas tiek integrētas pamatalgā un kļūs par pastāvīgu atalgojuma daļu. 
G. PORIETIS skaidro, ka lēmums neradīs būtisku ietekmi uz pašvaldības budžetu, jo atlīdzībai paredzētie līdzekļi jau ir ieplānoti algu fondā. Skairo, ka nākošā gadā autotransporta kompensācijām paredzēs tādus līdzekļus, kādi bija faktiski izlietotie šajā gadā. 
Atklāti balsojot, ar 14 balsīm “Par”, “Pret” – nav, “Atturas” – nav, KOMITEJA NOLEMJ:
Atbalstīt lēmuma “Par grozījumiem Ādažu novada pašvaldības 2026. gada 29. janvāra lēmumā Nr. 38 “Par pašvaldības amatpersonu un darbinieku mēnešalgām 2026. gadā” projektu un virzīt to izskatīšanai pašvaldības domes šā gada 30. jūlija sēdē.
Plkst. 9.58. G. MIGLĀNS atstāja sēdi.
8. Par grozījumiem Ādažu novada pašvaldības 2025. gada 24. jūlija lēmumā Nr. 297 “Par izmaiņām Siguļu pirmsskolas izglītības iestādes “Piejūra” struktūrā”
	(Laila Raiskuma)


Ziņo par izmaiņām Siguļu pirmsskolas izglītības iestādes “Piejūra” struktūrā, paredzot no 2026. gada 1. septembra saglabāt skolotāja palīga-asistenta amata vietu uz noteiktu laiku, kamēr iestādi apmeklē izglītojamais, kuram nepieciešams asistenta pakalpojums.
J. LEJA norāda, ka atbalsta lēmumprojektu, vienlaikus aicinot izvērtēt dežurantu amata vietu nepieciešamību pirmsskolas izglītības iestādēs. Viņaprāt, bērnu drošības nodrošināšanai būtu jāmeklē efektīvāki un ekonomiski pamatotāki risinājumi, lai neradītu papildu izdevumus pašvaldības budžetam. 
A. KRASTA skaidro, ka dežuranti darbojas visās pašvaldības izglītības iestādēs, izņemot pirmssskolas izglītības iestādē “Riekstiņš”, kur drošība tiek nodrošināta ar videonovērošanu un pieslēgumu apsardzes sistēmai. Uzsver, ka dežurantu klātbūtne nodrošina bērnu drošību un svešu personu piekļuves kontroli.
Ģ. DUBKĒVIČS, I. KRASTA, I. KRASTIŅŠ, J. LEJA, K. MIĶELSONE, K. SPRŪDE debatē par bērnu drošības nodrošināšanas risinājumiem pirmsskolas izglītības iestādēs, dežurantu amata lietderību.
Atklāti balsojot, ar 13 balsīm “Par”, “Pret” – nav, “Atturas” – nav, (Gatis Miglāns (ZZS) atstāja sēdi), KOMITEJA NOLEMJ:
Atbalstīt lēmuma “Par grozījumiem Ādažu novada pašvaldības 2025. gada 24. jūlija lēmumā Nr. 297 “Par izmaiņām Siguļu pirmsskolas izglītības iestādes “Piejūra” struktūrā”” projektu un virzīt to izskatīšanai pašvaldības domes šā gada 30. jūlija sēdē.
Plkst. 10.17. I. KRASTIŅŠ atstāja sēdi.
9. Par 10. klasēm 2026./2027. mācību gadā pašvaldības vispārējās izglītības iestādēs
	(Oksana Brūvere)


Ziņo par lēmumprojektu par 10. klasēm 2026./2027. mācību gadā pašvaldības vispārējās izglītības iestādēs. Informē, ka, ņemot vērā pieprasījumu pēc vidējās izglītības un pašvaldības pienākumu nodrošināt tās pieejamību, tiek rosināts noteikt uzņemamo skolēnu skaitu Ādažu vidusskolas 10. klasēs līdz 90 un Carnikavas vidusskolas 10. klasēs līdz 54 izglītojamajiem.
Z. VARTS jautā par uzņemšanas procesa norisi, termiņiem, kuros skolēni atsakās no vietas Ādažu vidusskolā, izvēloties citas izglītības iestādes, kā arī par uzņemšanas kritērijiem. 
L. PUMPURE skaidro, ka skolēni par atteikšanos no uzņemtās vietas Ādažu vidusskolā informē pēc uzņemšanas rezultātu saņemšanas citās izglītības iestādēs. Norāda, ka Rīgas pašvaldībā uzņemtajiem skolēniem lēmuma pieņemšanai paredzētas 72 stundas, kas pagarina uzņemšanas procesu. Informē, ka līdz šim no vietas Ādažu vidusskolā atteikušies 18 skolēni, tādējādi nodrošinot iespēju uzņemt nākamos pretendentus, vienlaikus norādot, ka daļa skolēnu vēl gaida uzņemšanas rezultātus Rīgas izglītības iestādēs. Skaidro, ka Ādažu vidusskolā galvenais uzņemšanas kritērijs ir centralizēto eksāmenu rezultāti atbilstoši skolas uzņemšanas noteikumiem. Vienādu rezultātu gadījumā tiek vērtēti skolēnu mācību sasniegumi tajos mācību priekšmetos, kuri attiecīgajā izglītības programmā tiek apgūti padziļināti.
J. VAIVADS jautā par informācijas apriti starp izglītības iestādēm uzņemšanas procesā un norāda, ka līdzīga situācija bijusi arī iepriekšējos gados. 
L. PUMPURE skaidro, ka Ādažu vidusskola nesaņem informāciju par skolēnu uzņemšanu citās skolās un par atteikšanos uzzina tikai pēc skolēna paziņojuma. 
R. PAULS norāda, ka uzņemšanas process vidusskolās ir sarežģīts lielās skolēnu rotācijas dēļ. Skaidro, ka vidusskolās nav iespējams noteikt prioritāti pēc deklarētās dzīvesvietas vai iepriekšējās izglītības iestādes, jo uzņemšana notiek pēc skolēnu sasniegumiem. 
Ģ. DUBKĒVIČS, K. DĀVIDSONE, A. DENIŅA, K. MIĶELSONE, I. ROZE, J. VAIVADS, O. BRŪVERE, I. PUMPURE debatē par:
1. uzņemamo izglītojamo skaita palielināšanu 10. klasēs Ādažu vidusskolā un Carnikavas vidusskolā; 
2. vidusskolu uzņemšanas procesa norisi, skolēnu atteikšanos no piešķirtajām vietām un tās ietekmi uz uzņemšanas rezultātiem; 
3. centralizēto eksāmenu rezultātu piemērošanu kā galveno uzņemšanas kritēriju; 
4. nepieciešamību pilnveidot informācijas apriti un uzņemšanas procesu valsts līmenī, lai mazinātu nenoteiktību skolēniem un izglītības iestādēm; 
5. normatīvajā regulējumā noteiktajiem uzņemšanas principiem vidusskolās, tostarp prioritāšu noteikšanas iespējām. 
Atklāti balsojot, ar 12 balsīm “Par”, “Pret” – nav, “Atturas” – nav, (Imants Krastiņš, Gatis Miglāns (ZZS) atstāja sēdi), KOMITEJA NOLEMJ:
Atbalstīt lēmuma “Par 10. klasēm 2026./2027. mācību gadā pašvaldības vispārējās izglītības iestādēs” projektu un virzīt to izskatīšanai pašvaldības domes šā gada 30. jūlija sēdē.
Plkst. 10.22. I. KRASTIŅŠ piedalās sēdē.
10. Par saistošo noteikumu “Izglītojamo pārvadājumu pakalpojumu kārtība Ādažu novada pašvaldībā” projektu
	(Oksana Brūvere)


Ziņo par saistošo noteikumu projektu “Izglītojamo pārvadājumu pakalpojumu kārtība Ādažu novada pašvaldībā”. Informē, ka sagatavota jauna noteikumu redakcija, precizējot izglītojamo pārvadājumu nodrošināšanas kārtību, tostarp ieviešot personalizētu QR e-biļešu sistēmu un nosakot individuāla transporta nodrošināšanas kārtību izglītojamajiem ar speciālām vajadzībām.
Ģ. DUBKĒVIČS, K. DĀVIDSONE, A. DENIŅA, K. MIĶELSONE, I. ROZE, J. VAIVADS, O. BRŪVERE debatē par:
1. individuālu transporta nodrošināšanas kārtību bērniem ar speciālām vajadzībām un tās piemērošanu praksē;
2. izglītojamo pārvadājumu un transporta izdevumu kompensēšanas kārtību dažādām izglītojamo grupām; 
3. sabiedriskā transporta izmantošanas nosacījumiem un transporta izdevumu kompensēšanu skolēnu brīvlaikos; 
4. sadarbību starp Centrālās pārvaldes Izglītības un jaunatnes nodaļu un Ādažu novada Sociālo dienestu, lai neveidotos dubults finansējums transporta pakalpojumiem; 
5. speciālās izglītības pieejamības nodrošināšanu Ādažu novadā un transporta organizēšanu izglītojamajiem, kuri turpina mācības citās izglītības iestādēs. 
Atklāti balsojot, ar 13 balsīm “Par”, “Pret” – nav, “Atturas” – nav, (Gatis Miglāns (ZZS) atstāja sēdi), KOMITEJA NOLEMJ:
Atbalstīt saistošo noteikumu “Izglītojamo pārvadājumu pakalpojumu kārtība Ādažu novada pašvaldībā” projektu un virzīt to sabiedrības viedokļa noskaidrošanai.
11. Par Ādažu novada pašvaldības domes 2025. gada 27. februāra lēmuma Nr. 84 “Par projekta “Blusu kroga atjaunošanas projekta 1. kārta” pieteikumu” atcelšanu
	(Atis Zariņš)


Ziņo par pašvaldības domes 2025. gada 27. februāra lēmuma Nr. 84 “Par projekta “Blusu kroga atjaunošanas projekta 1. kārta” pieteikumu” atcelšanu. Informē, ka projekta īstenošana vairs nav iespējama, jo nav ievēroti LAD noteiktie termiņi, būvdarbu izmaksas būtiski pārsniedz plānotās, iepirkumā nav nodrošināta konkurence un projekta turpināšanas gadījumā tiktu piemērota 100 % finanšu korekcija.
Ģ. DUBKĒVIČS, I. KRASTIŅŠ, J. LEJA, K. MIĶELSONE debatē par:
1. Blusu kroga atjaunošanas projekta pirmās kārtas īstenošanas pārtraukšanas iemesliem; 
2. projektēšanas kvalitāti, projekta risinājumu samērīgumu un to atbilstību pieejamajam finansējumam; 
3. projektētāja atbildību un iespējamo sankciju piemērošanu par termiņu kavējumiem; 
4. iepirkuma rezultātu ietekmi uz projekta īstenošanu un nepieciešamību izstrādāt jaunu projekta risinājumu; 
5. pašvaldības projektu vadības, risku pārvaldības un projektēšanas uzraudzības pilnveidošanu; 
6. Blusu kroga atjaunošanas turpināšanu pa kārtām, nodrošinot ēkas saglabāšanu un turpmāku finansējuma piesaisti.
Atklāti balsojot, ar 12 balsīm “Par”, “Pret” – nav, “Atturas” – 1 (Karīna Miķelsone (LRA)), (Gatis Miglāns (ZZS) atstāja sēdi), KOMITEJA NOLEMJ:
Atbalstīt lēmuma “Par Ādažu novada pašvaldības domes 2025. gada 27. februāra lēmuma Nr. 84 “Par projekta “Blusu kroga atjaunošanas projekta 1. kārta” pieteikumu” atcelšanu” projektu un virzīt to izskatīšanai pašvaldības domes šā gada 30. jūlija sēdē.
12. Par papildus finansējuma piešķiršanu 2025. gada Līdzdalības budžeta konkursa projektam “Izgaismota vide bērnu treniņiem un aktīvai atpūtai”
	(Brigita Grebņicka-Lujāne)


Ziņo par papildu finansējuma piešķiršanu 2025. gada līdzdalības budžeta konkursa projektam “Izgaismota vide bērnu treniņiem un aktīvai atpūtai”. Informē, ka, izvērtējot precizēto BMX trases apgaismojuma risinājumu un izmaksas, tiek rosināts atbalstīt projekta tehniskā risinājuma maiņu un piešķirt papildu finansējumu 7 200,55 euro, nodrošinot projekta īstenošanu pilnā apmērā.
Ģ. DUBKĒVIČS, J. LEJA, J. VAIVADS, Z. VARTS debatē par:
1. papildu finansējuma piešķiršanas nepieciešamību līdzdalības budžeta projekta īstenošanai; 
2. projekta izmaksu sadārdzinājuma iemesliem un sākotnējās izmaksu tāmes precizitāti; 
3. līdzdalības budžeta projektu sagatavošanas, tehnisko risinājumu izvērtēšanas un izmaksu plānošanas pilnveidošanu; 
4. projektu izvērtēšanas procesa uzlabošanu un būtisku projekta izmaiņu ierobežošanu pēc konkursa rezultātu apstiprināšanas; 
5. BMX trases apgaismojuma izbūves nozīmi bērnu un jauniešu sporta infrastruktūras attīstībā.
Atklāti balsojot, ar 13 balsīm “Par”, “Pret” – nav, “Atturas” – nav, (Gatis Miglāns (ZZS) atstāja sēdi), KOMITEJA NOLEMJ:
Atbalstīt lēmuma “Par papildus finansējuma piešķiršanu 2025. gada Līdzdalības budžeta konkursa projektam “Izgaismota vide bērnu treniņiem un aktīvai atpūtai”“ projektu un virzīt to izskatīšanai pašvaldības domes šā gada 30. jūlija sēdē.
13. Par Ādažu vidusskolas teritorijas labiekārtošanu projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” (identifikācijas Nr. 4.2.1.5/2/25/I/008) ietvaros
	(Brigita Grebņicka-Lujāne)


Ziņo par Ādažu vidusskolas teritorijas labiekārtošanu projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” ietvaros.
Ģ. DUBKĒVIČS, J. LEJA, K. MIĶELSONE, Z. VARTS debatē par:
1. projekta izmaksu pieaugumu un plānošanas procesu;
2. nepieciešamību Ādažu vidusskolas teritorijas labiekārtošanas darbus īstenot vienlaikus ar projekta realizāciju, lai izvairītos no papildu izmaksām nākotnē.
Atklāti balsojot, ar 13 balsīm “Par”, “Pret” – nav, “Atturas” – nav, (Gatis Miglāns (ZZS) atstāja sēdi), KOMITEJA NOLEMJ:
Atbalstīt lēmuma “Par Ādažu vidusskolas teritorijas labiekārtošanu projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” (identifikācijas Nr. 4.2.1.5/2/25/I/008) ietvaros” projektu un virzīt to izskatīšanai pašvaldības domes šā gada 30. jūlijā sēdē.
14. Informatīvais ziņojums par biedrības “Jūras Zeme” darbību 2026. gada 1. pusgadā
	(Inga Pērkone)


Ziņo par biedrības “Jūras Zeme” darbību 2026. gada 1. pusgadā (1. pielikums).
K. MIĶELSONE jautā par pašvaldības turpmākajām iespējām pēc atteikšanās no projekta “Blusu kroga atjaunošanas projekta 1. kārta”, tostarp par pieejamā finansējuma turpmāko izmantošanu un iespējām atkārtoti pretendēt uz finansējumu.
I. PĒRKONE skaidro, ka, atsakoties no projekta, pašvaldība zaudēs piešķirto finansējumu, taču biedrība “Jūras Zeme” šī gada rudenī plāno izsludināt jaunu projektu konkursu, kurā pašvaldībai būs iespēja atkārtoti pieteikt projektu. Norāda, ka projekta mērķi un atbalsta nosacījumi nemainīsies un pašvaldība plāno sagatavot jaunu projekta pieteikumu.
K. MIĶELSONE aicina pašvaldību savlaicīgi izvērtēt iespējamās projekta ieceres un sagatavoties nākamajam projektu konkursam, lai nodrošinātu kvalitatīvu pieteikuma sagatavošanu.
I. PĒRKONE skaidro, ka plašāka informācija būs pieejama pēc domes lēmuma par atteikšanos no pašreizējā projekta un pēc turpmākās komunikācijas starp Lauku atbalsta dienestu un biedrību “Jūras Zeme” par jaunā konkursa izsludināšanu. Norāda, ka deputāti tiks informēti par dalību jaunajā projektu konkursā.
Atklāti balsojot, ar 13 balsīm “Par”, “Pret” – nav, “Atturas” – nav, (Gatis Miglāns (ZZS) atstāja sēdi), KOMITEJA NOLEMJ:
Pieņemt informāciju zināšanai.
15. Informatīvais ziņojums par mājražotāju un vietējo amatnieku iniciatīvu
	(Inga Pērkone)


Ziņo par mājražotāju un vietējo amatnieku iniciatīvu  (2. pielikums).
Ģ. DUBKĒVIČS rosina atbalstīt mājražotāju un vietējo amatnieku iniciatīvas grupu, iesaistoties tās darbā konsultatīvi un sniedzot pašvaldības kompetencē esošo informāciju. Rosina deleģēt Centrālās pārvaldes Attīstības un projektu nodaļas vecāko projektu vadītāju S. Ruģēnu kā pašvaldības kontaktpersonu sadarbībai ar iniciatīvas grupu.
J. VAIVADS jautā, kuri pašvaldības darbinieki plāno iesaistīties iniciatīvā.
I. PĒRKONE skaidro, ka pašvaldība vienmēr ir gatava iesaistīties visās aktivitātēs, kas saistītas ar uzņēmējdarbības aktivizēšanu. Arī Tūrisma informācijas centra pārstāvji labprāt atbalsta mājražotājus un amatniekus. Turklāt ir izveidota tīmekļvietne, kurā pieejama informācija par Ādažu novadā ražotajām precēm un sniegtajiem pakalpojumiem, un šo informāciju šajā gadījumā var izmantot arī ar Tūrisma informācijas centra starpniecību. Norāda, ka pietiktu ar vienu pārstāvi, lai nepārslogotu iesaistītās personas un nodrošinātu vienu skaidru kontaktpunktu. Uzsver, ka nepieciešamības gadījumā, ja ir laiks un iespējas, var iesaistīties arī plašāk, taču šobrīd nav pamata nozīmēt vairākus pārstāvjus.
Atklāti balsojot, ar 13 balsīm “Par”, “Pret” – nav, “Atturas” – nav, (Gatis Miglāns (ZZS) atstāja sēdi), KOMITEJA NOLEMJ:
1. Atbalstīt iniciatīvas grupas dibināšanu.
2. Uzdot Centrālās pārvaldes Attīstības un projektu nodaļai:
2.1. deleģēt Centrālās pārvaldes Attīstības un projektu nodaļas vecāko projektu vadītāju Santu Ruģēnu par pašvaldības Carnikavas Novadpētniecības centra Tūrisma informācijas centra un Centrālās pārvaldes Attīstības un projektu nodaļas pārstāvi mājražotāju un vietējo amatnieku iniciatīvas grupā;
2.2. nosūtīt iniciatīvu grupas pārstāvjiem atbildi par pašvaldības iespējām sniegt atbalstu iniciatīvu grupas darbībai;
2.3. noorganizēt tikšanos ar iniciatīvu grupas pārstāvjiem.
Plkst. 11.29 G. MIGLĀNS piedalās sēdē.
Plkst. 11.29 K. LAKŠEVICA atstāja sēdi.
16. Informatīvais ziņojums par LEADER projektu idejām konkursa 4.kārtā
	(Inga Pērkone)


Ziņo par LEADER projektu idejām konkursa 4.kārtā  (3. pielikums).
J. LEJA atbalsta Dzirnezera peldvietas labiekārtošanas ieceri un rosina pludmales volejbola laukuma vietā virzīt publiskā dzeramā ūdens punkta izveidi. Norāda uz nepieciešamību sakārtot Āķu ielas 16 zemes īpašuma jautājumus pirms projektu īstenošanas. Norāda, ka Centrālās pārvaldes Attīstības un projektu nodaļai būtu jāsagatavo vairāki alternatīvi priekšlikumi ārējā finansējuma izmantošanai, lai deputātiem būtu iespēja izvēlēties piemērotāko risinājumu. Uzsver, ka lielāka uzmanība jāpievērš ieguldījumiem ciemu teritorijās. Izsaka šaubas par atsevišķu projektu izmaksu.
Ģ. DUBKĒVIČS atbalsta Dzirnezera un Purva ielas apkārtnes labiekārtošanas projekta ieceri. Rosina pludmales volejbola laukuma izbūves vietā Alderos paredzēt publiskā dzeramā ūdens punkta izveidi. Rosina uzdot Centrālās pārvaldes Nekustamā īpašuma nodaļai atkārtoti sazināties ar Āķu ielas 16, Baltezerā zemes īpašnieku, lai sakārtotu īpašuma tiesību jautājumus, kas nepieciešams projekta īstenošanai. Norāda, ka pārējās projekta idejas atbalsta bez iebildumiem.
I. KRASTIŅŠ atbalsta veloceliņa Carnikava–Garupe apgaismojuma izbūves ieceri un rosina izvērtēt iespējas projekta īstenošanu paātrināt, piesaistot arī pašvaldības aizņēmumu. Aicina plašāk iesaistīt sabiedrību projektu ideju apspriešanā un izvērtēt iespēju papildināt projektus ar ūdensdrošības infrastruktūras elementiem.
I. PĒRKONE skaidro, ka projektu idejas tiek saskaņotas ar iedzīvotāju padomēm.
Z. VARTS atbalsta projektu idejas, vienlaikus uzsverot nepieciešamību izvērtēt projektu turpmākās uzturēšanas izmaksas un lietderību. Rosina Dzirnezera peldvietas labiekārtošanu papildināt ar ūdens zonas sakārtošanu un atbalsta veloceliņa apgaismojuma projekta īstenošanu.
J. VAIVADS jautā par pludmales volejbola laukuma ieceres saistību ar līdzdalības budžeta projektu.
I. REĶE atbild, ka pludmales volejbola laukuma iecere ir iesniegta arī līdzdalības budžeta konkursā.
Ģ. DUBKĒVIČS aicina atbalstīt projekta ideju turpmāku virzību un sagatavot attiecīgos lēmumu projektus izskatīšanai jūlija domes sēdē. Rosina pludmales volejbola un atpūtas laukums pie Mazā Baltezera vietā paredzēt publiskā dzeramā ūdens punkta izveidi, norādot, ka līdz domes sēdei, ja nepieciešams, projektu vēl var precizēt. Rosina uzdot Centrālās pārvaldes Nekustamā īpašuma nodaļai sazināties ar Āķu ielas 16 nekustamā īpašuma īpašnieku, lai pēc Tehniskās komisijas izskatītā jautājuma sakārtotu īpašuma tiesību jautājumus.
Atklāti balsojot, ar 13 balsīm “Par”, “Pret” – nav, “Atturas” – nav, (Kristīne Lakševica (LRA), atstāja sēdi), KOMITEJA NOLEMJ:
1. Pieņemt informāciju zināšanai.
1. Uzdot Centrālās pārvaldes Attīstības un projektu nodaļai uz pašvaldības domes 30. jūlija sēdi sagatavot lēmumprojektus par LEADER projektu ideju īstenošanu, izvērtējot deputātu izteikto priekšlikumu projektam pludmales volejbola un atpūtas laukums pie Mazā Baltezera vietā paredzēt publiskā dzeramā ūdens punkta izveidi.
1. Uzdot Centrālās pārvaldes Nekustamā īpašumu nodaļai sazināties ar zemes īpašnieku par zemesgabala Āķu ielā 16, Baltezerā par maiņas darījuma izvērtēšanu.
Plkst. 11.57 G. MIGLĀNS atstāja sēdi.
17. Informatīvs ziņojums par būves atsavināšanu uz zemes vienības Tallinas šoseja 66, Baltezers
	(Diāna Čūriška)


Ziņo par būves atsavināšanu uz zemes vienības Tallinas šoseja 66, Baltezers  (4. pielikums).
J. LEJA aicina pirms lēmuma pieņemšanas klātienē apsekot būvi un izvērtēt tās tehnisko stāvokli, lai pārliecinātos par tās turpmāku izmantošanas iespēju.
K. MIĶELSONE rosina organizēt kopīgu deputātu objekta apskati, lai visiem būtu iespēja vienlīdzīgi iepazīties ar būves tehnisko stāvokli.
Ģ. DUBKĒVIČS atbalsta priekšlikumu organizēt objekta apskati un uzdod Centrālās pārvaldes Nekustamā īpašumu nodaļas vadītājai D. Čūriškai organizēt objekta apskati.
Atklāti balsojot, ar 12 balsīm “Par”, “Pret” – nav, “Atturas” – nav, (Kristīne Lakševica (LRA), Gatis Miglāns (ZZS) atstāja sēdi), KOMITEJA NOLEMJ:
1. Pieņemt informāciju zināšanai.
2. Uzdot Centrālās pārvaldes Nekustamā īpašumu nodaļas vadītājai D. Čūriškai:
2.1. organizēt būves Tallinas šosejā 66, Baltezerā apskati;
2.2. sagatavot lēmuma projektu par būves atsavināšanu uz zemes vienības Tallinas šoseja 66 un virzīt to izskatīšanai pašvaldības domes šā gada 30. jūlija sēdē.
Plkst. 12.02 K. SPRŪDE atstāja sēdi.
***
Pusdienu pārtraukums no plkst. 12.02 līdz plkst. 12.50.
***
Plkst. 12.50 G. MIGLĀNS piedalās sēdē.
Plkst. 13.02 Z. VARTS atstāja sēdi.
18. Ziņojums par pašvaldības līdzfinansējumam paredzēto līdzekļu izlietojumu
	(Lauris Bernāns)


Ziņo par pašvaldības līdzfinansējumam paredzēto līdzekļu izlietojumu  (5. pielikums).
Ģ. DUBKĒVIČS atbalsta papildu finansējuma piešķiršanu jau apstiprinātajiem projektiem, vienlaikus rosina šobrīd piešķirt finansējumu tikai 6 637 euro apmērā, bet par turpmāk iesniegtajiem pieteikumiem lemt atsevišķi, ja tādi tiks saņemti.
J. VAIVADS jautā, vai ir informācija par iespējamiem turpmākiem līdzfinansējuma pieteikumiem.
L. BERNĀNS skaidro, ka pašvaldības rīcībā nav informācijas par iespējamo nākamo pieteikumu skaitu, jo to iesniegšana ir atkarīga no daudzdzīvokļu dzīvojamo māju īpašnieku pieņemtajiem lēmumiem.
A. KRASTA jautā, vai finansējuma piešķiršana bez rezerves neradīs sarežģījumus, izskatot jaunus pieteikumus gada laikā.
L. BERNĀNS skaidro, ka rezerves finansējums tika rosināts, lai nodrošinātu iespēju operatīvi segt arī gada laikā iesniegtus un apstiprinātus projektus.
Ģ. DUBKĒVIČS norāda, ka par papildu finansējuma nepieciešamību jaunu pieteikumu gadījumā dome varēs lemt atsevišķi, savukārt šobrīd finansējums piešķirams tikai jau apstiprinātajiem projektiem.
Atklāti balsojot, ar 11 balsīm “Par”, “Pret” – nav, “Atturas” – nav, (Kristīne Lakševica (LRA), Karina Sprūde (SV, AJ), Zintis Varts (LPV) atstāja sēdi), KOMITEJA NOLEMJ:
1. Pieņemt informāciju zināšanai.
2. Atbalstīt papildu finansējuma piešķiršanu 6 637 euro apmērā pašvaldības līdzfinansējuma programmas apstiprināto projektu finansēšanai.
19. Par nekustamo īpašumu nodošanu bezatlīdzības lietošanā
	(Lauris Bernāns)


Ziņo par nekustamo īpašumu nodošanu bezatlīdzības lietošanā. Informē, ka, lai nodrošinātu atkritumu apsaimniekošanas pakalpojuma sniegšanu Ādažu novadā atbilstoši noslēgtajam līgumam, tiek rosināts nodot SIA “Eco Baltia vide” bezatlīdzības lietošanā pašvaldībai piederošās šķiroto atkritumu savākšanas laukumu teritorijas un būves Kāpas ielā 23, Kadagā, un pēc objekta nodošanas ekspluatācijā arī Laivu ielā 12, Carnikavā.
Atklāti balsojot, ar 12 balsīm “Par”, “Pret” – nav, “Atturas” – nav, (Kristīne Lakševica (LRA), Karina Sprūde (SV, AJ) atstāja sēdi), KOMITEJA NOLEMJ:
Atbalstīt lēmuma “Par nekustamo īpašumu nodošanu bezatlīdzības lietošanā” projektu un virzīt to izskatīšanai pašvaldības domes šā gada 30. jūlija sēdē.
20. Par transportlīdzekļu nodošanu pašvaldības aģentūras “Carnikavas komunālserviss” valdījumā
	(Lauris Bernāns)


Ziņo par lēmumprojektu par nekustamo īpašumu nodošanu bezatlīdzības lietošanā. Informē, ka, lai nodrošinātu atkritumu apsaimniekošanas pakalpojuma sniegšanu Ādažu novadā atbilstoši noslēgtajam līgumam, tiek rosināts nodot SIA “Eco Baltia vide” bezatlīdzības lietošanā pašvaldībai piederošās šķiroto atkritumu savākšanas laukumu teritorijas un būves Kāpas ielā 23, Kadagā, un pēc objekta nodošanas ekspluatācijā arī Laivu ielā 12, Carnikavā.
Atklāti balsojot, ar 12 balsīm “Par”, “Pret” – nav, “Atturas” – nav, (Kristīne Lakševica (LRA), Karina Sprūde (SV, AJ) atstāja sēdi), KOMITEJA NOLEMJ:
Atbalstīt lēmuma “Par transportlīdzekļu nodošanu pašvaldības aģentūras “Carnikavas komunālserviss” valdījumā” projektu un virzīt to izskatīšanai pašvaldības domes šā gada 30. jūlija sēdē.
21. Informatīvs ziņojums par Gaujas ielas un Dadzīšu ielas pārbūvi
	(Lauris Bernāns)


Ziņo par Gaujas ielas un Dadzīšu ielas pārbūvi (6. pielikums).
Ģ. DUBKĒVIČS, J. LEJA, R. PAULS, Z. VARTS, L. BERNĀNS, A. BRŪVERS, I. REĶE debatē par:
1. Gaujas ielas pārbūves īstenošanas secību, sadalījumu divās būvniecības kārtās un projekta finansēšanas iespējām; 
2. Dadzīšu ielas pārbūves risinājumu variantiem, izvērtējot satiksmes organizāciju, gājēju drošību, izbūves izmaksas un ekonomiski pamatotākā risinājuma izvēli; 
3. iespēju savienot Krastupes ielu ar Gaujas ielu un ar to saistītajiem zemes atsavināšanas un infrastruktūras izbūves jautājumiem; 
4. nepieciešamību organizēt Ādažu pilsētas iedzīvotāju aptauju par Dadzīšu ielas pārbūves risinājumiem; 
5. projekta kopējām investīcijām, finansējuma prioritātēm un ietekmi uz citu pašvaldības infrastruktūras projektu īstenošanu.
Atklāti balsojot, ar 12 balsīm “Par”, “Pret” – nav, “Atturas” – nav, (Kristīne Lakševica (LRA), Karina Sprūde (SV, AJ) atstāja sēdi), KOMITEJA NOLEMJ:
1. Pieņemt informāciju zināšanai.
2. Atbalstīt priekšlikumu pašvaldības aģentūrai “Carnikavas komunālserviss” rosināt Ādažu iedzīvotāju padomei veikt aptauju par Dadzīšu ielas pārbūves risinājumiem.
3. Atbalstīt priekšlikumu Gaujas ielas pārbūvi īstenot atbilstoši pašvaldības aģentūrai “Carnikavas komunālserviss”  piedāvātajam risinājumam.
4. Atbalstīt priekšlikumu Dadzīšu ielas pārbūvē īstenot pašvaldības aģentūrai “Carnikavas komunālserviss” piedāvāto 1. variantu, ietaupītos līdzekļus novirzot Vēja ielas pārbūves finansēšanai.
5. Atbalstīt priekšlikumu pēc Krastupes ielas pārbūves prioritāri ir Podnieku un Attekas ielu gājēju un veloinfrastruktūras īstenošana.
22. Par grozījumiem pašvaldības aģentūras “Carnikavas komunālserviss” 2026. gada budžeta tāmē
	(Lauris Bernāns)


Ādažu novada pašvaldības aģentūra “Carnikavas komunālserviss” (turpmāk – Aģentūra) veic tai noteikto uzdevumu izpildi pašvaldības ielu un ceļu uzturēšanā, administratīvās teritorijas labiekārtošanā, sanitārās tīrības nodrošināšanā, meliorācijas sistēmas uzturēšanā, kā arī kapsētu izveidošanā un uzturēšanā.
Aģentūras ieskatā ir samērīgi un lietderīgi veikt vairākus grozījumus tās 2026. gada budžetā:
1. Šā gada maijā Eimuru-Mangaļu poldera stacijas “Eimuri” tika konstatēta kļūda automātiskās vadības sistēmā vienam no trim sūkņiem. Aģentūras speciālisti veica sūkņa izolācijas pretestības mērījumus un konstatēja īsslēgumu starp elektromotora tinumiem un korpusu, un atzina, ka sūknis nav ekspluatējams, kā arī, lai saglabātu Eimuru sūkņu stacijas darbspēju, ir nepieciešams veikt sūkņa remontu. 
Aģentūra ierosina veikt tās 2025. gada budžeta tāmes grozījumus sadaļā “Teritoriju un īpašumu apsaimniekošana 06.200.302”, pārceļot 2 500 euro no EKK 2243 (caurteku un drenāžu skalošanai asignētie līdzekļi), 2 062 euro no EKK 2244 (polderu aizsargdambja bojājumu novēršanai asignētie līdzekļi) un 2 698 euro no EKK 2244, kopā 7 260 euro uz EKK 2243 (Eimuru-Mangaļu poldera stacijas “Eimuri” sūkņa iekārtas remonts).
2. Ērgļu ielas (Carnikavā) asfalta seguma atjaunošanai nepieciešami 94 490 euro. Ērgļu ielas 450 m garā posmā asfaltbetona segums ir sasniedzis savu kalpošanas laika beigu stadiju, un notiek tā strauja degradēšanās - izveidojušās plašas deformācijas, plaisu tīkls un lokāli bīstami iesēdumi, kas negatīvi ietekmē satiksmes drošību un braukšanas komfortu.
Esošajā tehniskajā stāvoklī regulāra ikdienas uzturēšana un lokāli remontdarbi vairs nenodrošina ielas seguma ilgtspējīgu rezultātu. Ņemot vērā seguma nolietojuma pakāpi ekonomiski izdevīgāk ir veikt asfaltbetona seguma atjaunošanu, neturpinot lokālus uzturēšanas darbus, kas faktiski nenovērš pamatproblēmas.
Saskaņā ar Ādažu novada ceļu uzturēšanas programmu attiecīgā ceļa posma tehniskais stāvoklis ir novērtēts, kā ļoti slikts (2). Šāda stāvokļa asfaltbetona segumu nav iespējams uzturēt tā, lai ilgtermiņā nodrošinātu drošu un ērtu pārvietošanos satiksmes dalībniekiem. Ir nepieciešams veikt asfaltbetona seguma atjaunošanas darbus, lai atjaunotu ceļa konstrukcijas funkcionālās īpašības un nodrošinātu normatīvajām prasībām atbilstošu seguma kvalitāti pie satiksmes intensitātes 1756 aut/dnn.
Aģentūra ierosina veikt tās 2026. gada budžeta tāmes grozījumus, pārceļot 94 490 euro EKK 5240 (Pirmās ielas pārbūvei asignētie līdzekļi) uz izdevumu pozīciju (Ērgļu ielas asfalta seguma atjaunošana).
3. Lai nodrošinātu kvalitatīvu Ādažu novada infrastruktūras uzturēšanu un jaunu objektu apsaimniekošanu, nepieciešams iegādāties divas tehnikas vienības. Aģentūra atbilstoši apstiprinātajam budžetam plānoja iegādāties traktortehniku esošā traktora BELARUS 952.3, valsts reģistrācijas Nr.T6462LM nomaiņai. Savukārt, traktoram  MASSEY FERGUSON 7616, valsts reģistrācijas Nr.T2661LE, ko izmanto zāles pļāvēja HYMACH darbināšanai, pēc veiktās tehniskās apkopes ir konstatēts jūgvārpstas nolietojums, un tās turpmāka ekspluatācija nav pieļaujama. Jūgvārpstas provizoriskās remonta izmaksas ir 30 000 EUR. Esošā traktortehnika ir tehniski nolietojusies (virs 10 000 motorstundām), un jauda nav pietiekama, lai atbilstoši un droši ekspluatētu esošo 10 m izlīces pļaušanas roku uz dambju un grāvju nogāzēm.
Lai veiktu darbus uz dambju un grāvju nogāzēm, novērstu tehnikas sasvēršanās riskus un nodrošinātu darba aizsardzības prasības, ir nepieciešama smagāka un stabilāka tehnika ar pašmasu virs 9 tonnām. Saimniecisku apsvērumu dēļ jauno traktortehniku plānots komplektēt arī ar ziemas aprīkojumu (sniega lāpstu un sāls/smilšu kaisītāju).
Esošo traktoru MASSEY FERGUSON 7616 valsts reģistrācijas Nr.T2661LE izmantos BELARUS 952.3 valsts reģistrācijas Nr.T6462LM traktora vietā.
Saistībā ar jauna, 12 km gara veloceliņa izbūvi, Aģentūrai ir jānodrošina regulāra un kvalitatīva šīs infrastruktūras apsaimniekošana visos gadalaikos. Esošā smagā traktortehnika tās izmēru un svara dēļ nav piemērota šiem darbiem un var bojāt veloceliņa segumu. Tādēļ ir plānots iegādāties specializētu, kompaktu un multifunkcionālu komunālo tehniku, kas tiks maksimāli noslogota visu gadu. Tehnika ir aprīkota ar pilnu sezonālo darbu komplektu: sniega lāpstu un kaisītāju ziemas periodam, zāles pļāvēju vasaras periodam, kā arī ielas slaukāmajām birstēm un ūdens tvertni, ko papildus varēs efektīvi izmantot novada puķu stādījumu un zaļo zonu laistīšanai.
Kopējā plānotā iepirkuma summa abu tehnikas vienību iegādei ir 498 000 euro (lielais traktors – 324 000 euro, komunālā tehnika – 174 000 euro), ieskaitot pievienotās vērtības nodokli (PVN).
Šā gada budžetā sākotnējo maksājumu segšanai kopumā nepieciešami 87 000 euro. Ņemot vērā, ka Aģentūras kārtējā gada budžeta tāmē šim mērķim ir asignēti 31 400 euro, nepieciešams veikt budžeta grozījumus, pārceļot 55 600 euro no EKK 5240  (Ziedu ielas pārbūvei asignētie līdzekļi) uz EKK 2262 izdevumu pozīciju (Jauns traktors, operatīvais līzings (pirmā iemaksa 15 % + viena mēneša maksājums) un izdevumu pozīciju (Multifunkcionālā komunālā tehnika veloceliņa (12 km) uzturēšanai, operatīvais līzings, pirmā iemaksa 20 %).
4. Aģentūras 2026. gada budžeta tāmē ir asignēti 13 540 euro Baltezera kapsētas paplašināšanai (būvprojekta izstrādei), taču iepirkuma procedūras rezultātā par saimnieciski izdevīgāko tika atzīts piedāvājums ar viszemāko cenu 30 492 euro, ieskaitot PVN.
Aģentūra ierosina rast trūkstošo finansējumu, veicot grozījumus tās budžeta tāmes sadaļā “Teritoriju un īpašumu apsaimniekošana 06.200.60”, pārceļot 16 952 euro no EKK 5240 izdevumu pozīcijas (Carnikavas kapsētas paplašināšana - būvprojekta izstrāde) un EKK 2244 izdevumu pozīciju (Ēkas nojaukšana Pirmā iela 44b (garāžas nojaukšana ielu savienojuma izbūvei starp Pirmo un Attekas ielu) uz EKK 5240 izdevumu pozīciju (Baltezera kapsētas paplašināšana būvprojekta izstrāde).
Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” (turpmāk – Noteikumi) 21.3. punkts nosaka, ka ierosinājumu tāmes iekšējiem grozījumiem ar paskaidrojumu par grozījumu iemesliem izpildītāji (iestādes vadītājs) iesniedz Finanšu komitejai gadījumā, ja grozījumi ir vairāk par 5000 euro vienā reizē, sagatavojot par to protokollēmumu. Aģentūra ir sagatavojusi iesniegumu budžeta grozījumu veikšanai ar paskaidrojumu par grozījumu iemeslu (pielikumā). 
Pamatojoties uz Pašvaldību likuma 4. panta pirmās daļas 3. punktu, Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” 21.3. punktu.
Atklāti balsojot, ar 12 balsīm “Par”, “Pret” – nav, “Atturas” – nav, (Kristīne Lakševica (LRA), Karina Sprūde (SV, AJ) atstāja sēdi), KOMITEJA NOLEMJ:
1. Atbalstīt budžeta grozījumus Aģentūras 2026. gada budžeta tāmē:
1.1. pārcelt 2 500 euro no EKK 2243 sadaļā “Teritoriju un īpašumu apsaimniekošana 06.200.302” (caurteku un drenāžu skalošanai asignētie līdzekļi), 2 062 euro no EKK 2244 (daļa no polderu aizsargdambja bojājumu novēršanai plānotajiem līdzekļiem) un 2 698 euro no EKK 2244 (klapes uzstādīšana Ērgļu ielas caurtekā), kopā 7 260 euro uz EKK 2243 izdevumu sadaļu (Eimuru-Mangaļu poldera stacijas “Eimuri” sūkņa iekārtas remonts);
1.2. pārcelt 94 490 euro EKK 5240 ietvaros sadaļā “Investīcijas ceļu un ielu uzturēšanā” no izdevumu pozīcijas (Pirmās iela pārbūvei asignētie līdzekļi) uz izdevumu pozīciju (Ērgļu ielas asfalta seguma atjaunošana);
1.3. pārcelt 20 800 euro no EKK 5240 sadaļā “Investīcijas ceļu un ielu uzturēšanā” (Ziedu ielas pārbūvei asignētie līdzekļi) uz sadaļu “Teritoriju un īpašumu apsaimniekošana 06.100.116” EKK 2262 izdevumu pozīciju (Jauns traktors, operatīvais līzings (pirmā iemaksa 15% + viena mēneša maksājums) un 34 800 euro izdevumu pozīciju (Multifunkcionālā komunālā tehnika veloceliņa (12 km) uzturēšanai, operatīvais līzings, pirmā iemaksa 20%), kopā 55 600 euro;
1.4. pārcelt 15 000 euro no EKK 5240 sadaļā “Teritoriju un īpašumu apsaimniekošana 06.200.60” izdevumu pozīcijas (Carnikavas kapsētas paplašināšana - būvprojekta izstrāde) un 1 952 euro no EKK 2244 sadaļā “Teritoriju un īpašumu apsaimniekošana 06.100.29” izdevumu pozīcijas (Ēkas nojaukšana Pirmā iela 44b (garāžas nojaukšana ielu savienojuma izbūvei starp Pirmo un Attekas ielu), kopā 16 952 euro uz EKK 5240 sadaļā “Teritoriju un īpašumu apsaimniekošana 06.200.59” izdevumu pozīciju (Baltezera kapsētas paplašināšana būvprojekta izstrāde).
2. Aģentūras direktoram nodrošināt 1.punktā minēto grozījumu veikšanu Aģentūras 2026. gada budžeta tāmē.
3. Centrālās pārvaldes Finanšu nodaļai veikt 1.punktā noteikto finanšu līdzekļu pārcelšanu pašvaldības 2026. gada budžeta tāmju ietvaros.
4. Pašvaldības izpilddirektora vietniecei nodrošināt lēmuma izpildes kontroli.
23. Informatīvs ziņojums par pašvaldības aģentūras “Carnikavas komunālserviss” 2026. gada pirmā pusgada budžeta izpildi
	(Lauris Bernāns)


Ziņo par pašvaldības aģentūras “Carnikavas komunālserviss” 2026. gada pirmā pusgada budžeta izpildi (7. pielikums).
Ģ. DUBKĒVIČS, J. LEJA, J. VAIVADS debatē par pašvaldības aģentūras “Carnikavas komunālserviss” darbinieku atalgojuma konkurētspēju, iespējām to pakāpeniski paaugstināt, darbinieku piesaistes un noturēšanas izaicinājumiem, kā arī atalgojuma salīdzināšanu ar privātā sektora sezonas darbinieku atalgojumu un aģentūras darbinieku nozīmīgo ieguldījumu pašvaldības funkciju nodrošināšanā un novada uzturēšanā.
Atklāti balsojot, ar 12 balsīm “Par”, “Pret” – nav, “Atturas” – nav, (Kristīne Lakševica (LRA), Karina Sprūde (SV, AJ) atstāja sēdi), KOMITEJA NOLEMJ:
Pieņemt informāciju zināšanai.
Plkst. 14.18 A. DENIŅA atstāja sēdi.
24. Informatīvs ziņojums par Pašvaldības budžeta izpildi par 2026. gada 6 mēnešiem
	(Sarmīte Mūze)


Informatīvs ziņojums par Pašvaldības budžeta izpildi par 2026. gada 6 mēnešiem (8. pielikums).
J. LEJA rosina izvērtēt pašvaldības pieeju administratīvo sodu piemērošanai. Norāda uz atsevišķu pirmsskolas izglītības iestāžu budžeta izpildi, kur pirmā pusgada izpilde ir zemāka par plānoto. Rosina izveidot komisiju, kas izvērtētu atsevišķu iestāžu budžeta plānošanu un izpildi.
Ģ. DUBKĒVIČS atbalsta priekšlikumu sagatavot domes lēmuma projektu par komisijas izveidi atsevišķu pašvaldības iestāžu budžeta izpildes izvērtēšanai. Norāda, ka darba grupas uzdevums būtu izvērtēt budžeta līdzekļu izlietojuma lietderību un identificēt iespējamos ietaupījumus nākamā gada budžeta plānošanai.
J. VAIVADS rosina sagatavot īsu pārskatu par administratīvo sodu veidiem un to struktūru, lai deputāti varētu izvērtēt, par kādiem pārkāpumiem ieņēmumi no sodiem tiek gūti.
G. PORIETIS aicina deputātiem pieteikties dalībai komisijā, kas tiks izveidota budžeta izpildes izvērtēšanai.
Atklāti balsojot, ar 11 balsīm “Par”, “Pret” – nav, “Atturas” – nav, (Arta Deniņa, Kristīne Lakševica (LRA), Karina Sprūde (SV, AJ) atstāja sēdi), KOMITEJA NOLEMJ:
1. Pieņemt informāciju zināšanai.
2. Uzdot domes priekšsēdētājam G. Miglānam organizēt pašvaldības iestāžu un struktūrvienību 2026. gada budžeta plāna un izpildes rezultātu izskatīšanas sanāksmes izlases veidā.
3. Uzdot Centrālās pārvaldes Finanšu nodaļai sagatavot pārskatu par pašvaldības administratīvajiem pārkāpumiem (naudas sodiem) un virzīt to izskatīšanai pašvaldības domes šā gada 30. jūlija sēdē.
25. Par saistošo noteikumu “Grozījumi Ādažu novada pašvaldības domes 2026. gada 29. janvāra saistošajos noteikumos Nr.1/2026 “Par Ādažu novada pašvaldības budžetu 2026. gadam”“ projektu
	(Sarmīte Mūze)


Ziņo par grozījumiem pašvaldības 2026. gada budžetā.
Atklāti balsojot, ar 11 balsīm “Par”, “Pret” – nav, “Atturas” – nav, (Arta Deniņa, Kristīne Lakševica (LRA), Karina Sprūde (SV, AJ) atstāja sēdi), KOMITEJA NOLEMJ:
Atbalstīt saistošo noteikumu “Grozījumi Ādažu novada pašvaldības domes 2026. gada 29. janvāra saistošajos noteikumos Nr.1/2026 “Par Ādažu novada pašvaldības budžetu 2026. gadam”“ projektu un virzīt to izskatīšanai pašvaldības domes šā gada 30. jūlija sēdē.

Sēde slēgta 2026. gada 15. jūlijā  plkst. 14.45.

Pašvaldības domes priekšsēdētāja vietnieks
attīstības jautājumos		  	             	                               ĢIRTS DUBKĒVIČS

Protokolētāja 								                   ALISE GAILE

